Diari Oficial de la Generalitat Valenciana


Sumari del DOGV 5141, del 23-11-2005 (2005/12382)

Resolució de 13 d'octubre de 2005, del secretari autonòmic de Turisme i director general de l'Agencia València de Turisme, per la qual es dóna de baixa al Registre General d'Empreses, Establiments i Professions Turístiques de la Comunitat Valenciana al campament de turisme Caravana i en conseqüència, conclús el procediment iniciat per acord del cap del Servici Territorial de Turisme de Castelló, es procedix a l'arxiu de les actuacions.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5141

Data del DOGV
:   23-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/12865


Organisme emissor
:   Conselleria de Turisme

Tipus de document
:   Resolució

Resolució de 13 d'octubre de 2005, del secretari autonòmic de Turisme i director general de l'Agencia València de Turisme, per la qual es dóna de baixa al Registre General d'Empreses, Establiments i Professions Turístiques de la Comunitat Valenciana al campament de turisme ?Caravana- i en conseqüència, conclús el procediment iniciat per acord del cap del Servici Territorial de Turisme de Castelló, es procedix a l'arxiu de les actuacions. [2005/X12513]
  
Per no haver sigut possible notificar de forma personal i directa a l'interessat la resolució de baixa en el Registre General d'Empreses, Establiments i Professions Turístiques de la Comunitat Valenciana al campament de turisme ?Caravana?, es és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 3 de novembre de 2005.- La cap de l'Àrea de Producte: Isabel Palafox Gámir.
  
Vist l'expedient de baixa d'ofici del campament de turisme ?Caravana?, signatura CT-CS-35, siti a l'avinguda de l'Estació, 47, del municipi de Peníscola, iniciat per acord del cap del Servici Territorial de Turisme de Castelló, i atès que:
  
Primer. En data de 21 de juny de 2004, van ser remesos a la mercantil titular del campament de turisme de referència els qüestionaris de preus per a la guia que anualment Edita Turespaña, i van resultar infructuosos tots els intents de notificació que es van practicar i resultant tornats per Correus.
  
Segon. Amb data 26 d'agost de 2004, la Inspecció de Turisme va lliurar l'informe literal següent:
  
?Visitat l'establiment de referència a fi d'entregar la documentació dels preus per a l'any 2005, la inspecció que subscriu manifesta el següent:
  
Que l'establiment es troba tancat el públic, amb la porta d'accés tancada i no exhibix cartell que indique cap classe de informació.
  
Com es pot comprovar en les fotografies adjuntes, per l'estat de les seues instal·lacions així com l'abundant vegetació en les parcel·les, es pot suposar que el càmping porta tancat diversos mesos.-
  
Tercer. Amb data 7 d'abril de 2005, amb fonament en l'informe d'inspecció i donat el temps transcorregut, es va acordar la iniciació del procediment de baixa d'ofici de l'establiment.
  
Igualment, de conformitat amb el que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara endavant LRJPAC) es va concedir a la mercantil interessada audiència prèvia a la proposta de baixa de l'establiment, la notificació de la qual no va poder practicar-se i es va procedir a inserir l'edicte en el tauler d'anuncis de l'Ajuntament de Peñíscola i l'anunci en el BOP de Castelló, sense que fins a la data s'haja presentat cap al·legació.
  
Als anteriors fets li són d'aplicació els següents
  
Fonaments de dret
  
Primer. Els articles 68 i 69 de la LRJPAC, en allò referit a la iniciació del procediment d'ofici.
  
Segon. Els articles 7 i 14.3 de la Llei 3/1998, de 21 de maig, en allò que establixen respectivament que ?són empreses d'allotjament turístic aquelles que des d'un establiment obert al públic (...)- i que ?la modalitat i classificació es mantindrà mentre siguen complits els requisits tinguts en compte en efectuar aquella, i mentre persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa en el corresponent Registre?.
  
Tercer. L'article 65 de la Llei 3/1998, de 21 de maig, de Turisme de la Comunitat Valenciana, alhora que disposa que ?els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat?. En el cas que ens ocupa, la Inspecció de Turisme ha constatat la falta d'activitat en l'establiment.
  
L'article 89.5 de la LRJPAC, per quant disposa que ?l'acceptació d'informes o dictàmens servirà de motivació a la resolució quan s'incorpore al text?. A l'efecte, s'ha reproduït l'informe emés per la Inspecció del Servici Territorial de Turisme de Castelló, que deixa constància que l'establiment no està obert al públic en general.
  
Quart. L'article 1.1, en relació amb l'article 25, del Decret 119/2002, de 30 de juliol, regulador dels Campaments de Turisme de la Comunitat Valenciana, en establir la definició de campament de turisme, l'obligació que tenen els titulars dels establiments de comunicar variacions en el període de funcionament, i que el tancament d'estos durant el període de funcionament, quan excedisca de nou mesos, produirà la baixa al Registre General d'Empreses, establiments i Professions Turístiques de la Comunitat Valenciana.
  
Per allò que s'ha exposat, el secretari autonòmic de Turisme i director de l'Agència Valenciana de Turisme en virtut de les competències conferides per l'article 9.2.i) del Decret 209/2004, de 8 d'octubre, del Govern Valencià, pel qual s'aprova el Reglament de l'Agència Valenciana del Turisme (DOGV de 13 d'octubre de 2004), resol:
  
Donar de baixa al Registre General d'Empreses, Establiments i Professions Turístiques de la Comunitat Valenciana el campament de turisme ?Caravana?, de Peníscola, signatura CT-CS-35.
  
Cosa que es notifica de conformitat amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra esta resolució, que no posa fi a la via administrativa, podrà interposar-se recurs d'alçada davant la consellera de Turisme i presidenta de l'Agència Valenciana del Turisme, en el termini d'un mes, comptat a partir de l'endemà de la recepció de la notificació, d'acord amb el que establix els articles 114, 115 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.